b'\n_START_ARTICLE_\nToivo T. Pohjala\n_START_SECTION_\nEl\xc3\xa4m\xc3\xa4\n_START_PARAGRAPH_\nPohjalan vanhemmat olivat maanviljelij\xc3\xa4 Toivo Pohjala ja Aino Lyydi Kangasniemi. H\xc3\xa4n p\xc3\xa4\xc3\xa4si ylioppilaaksi 1950 ja suoritti agronomin tutkinnon 1956. Vodesta 1955 l\xc3\xa4htien Pohjala viljeli Harjavallan Torttilassa sijaitsevaa sukutilaansa ja toimi my\xc3\xb6s Rikkihappo Oy:n Harjavallan tehtaiden valtiontarkastajana 1956\xe2\x80\x931975._NEWLINE_Kokoomuksen kansanedustajana Pohjala oli vuosina 1975\xe2\x80\x931987 edustaen Turun l\xc3\xa4\xc3\xa4nin pohjoisesta vaalipiiri\xc3\xa4. Maa- ja mets\xc3\xa4talousministerin\xc3\xa4 h\xc3\xa4n toimi Holkerin hallituksessa 1987\xe2\x80\x931991. Pohjala oli my\xc3\xb6s presidentin valitsijamiehen\xc3\xa4 vuosien 1978 ja 1982 presidentinvaaleissa. Lis\xc3\xa4ksi h\xc3\xa4n oli mukana kunnallispolitiikassa Harjavallan kunnan-, kauppalan- ja kaupunginvaltuuston j\xc3\xa4senen\xc3\xa4 1961\xe2\x80\x931972 ja 1977\xe2\x80\x931986. Vuosina 1965\xe2\x80\x931972 Pohjala oli valtuuston varapuheenjohtaja._NEWLINE_Vuosina 1993\xe2\x80\x931994 Pohjala toimi MTK:n vt. puheenjohtajana teht\xc3\xa4v\xc3\xa4\xc3\xa4 hoitaneen Heikki Haaviston siirrytty\xc3\xa4 maa- ja mets\xc3\xa4talousministeriksi. Ministerin arvonimen h\xc3\xa4n sai vuonna 2001.\n_START_SECTION_\nPerhe\n_START_PARAGRAPH_\nPohjala oli naimisissa Maija-Liisa Martinantin kanssa 1956\xe2\x80\x931980. Erottuaan h\xc3\xa4n avioitui kansanedustaja Sinikka Linkomiehen kanssa vuonna 1983. Pohjalalla oli kolme lasta ensimm\xc3\xa4isest\xc3\xa4 avioliitostaan.'